Franjevački samostan
sv. Frane u Zadru
Trg sv. Frane 1 23 000 ZADAR Tel. 023/ 250-468 Fax: 023/ 254-349
WEB STRANICA: www.svetifrane.org
Osoblje samostana: fra Josip Sopta, provincijal,
fra Drago Ljevar, gvardijan 098 337 001 ili e-mail: drago.ljevar@si.t-com.hr
fra Diego Deklić tajnik provincije, vikar tel. 254-348
i fra Tomislav Ćurić knjižničar
Zadar, 8. siječnja 2012.

3(103)2012.

Evanđelje Mk 1,7-11 Ti si Sin moj, ljubljeni! U tebi mi sva milina. Čitanje svetog Evanđelja po Marku U ono vrijeme: Propovijedao je Ivan: »Nakon mene dolazi jači od mene. Ja nisam dostojan sagnuti se i odriješiti mu remenje na obući.
Ja vas krstim vodom, a on će vas krstiti Duhom Svetim.« Onih dana dođe Isus iz Nazareta galilejskoga i primi u Jordanu krštenje od Ivana. I odmah, čim izađe iz vode, ugleda otvorena nebesa i Duha poput goluba gdje silazi na nj, a glas se zaori s nebesa: »Ti si Sin moj, ljubljeni! U tebi mi sva milina!« Riječ Gospodnja.
Pjesma prije Evanđelja Usp. Iv 1,29 Ivan ugleda Isusa gdje dolazi k njemu pa reče: Evo Jaganjca Božjega koji odnosi grijeh svijeta!

Zašto se Isus morao krstiti
Često slušano pitanje: Zašto se Isus morao krstiti, podvrći se obredu obraćenja? Je li to bilo potrebno? Da li je to učinio iz solidarnosti s grješnicima? Možda ste i ivi postavljali ova pitanja. Današnje evanđelje nam daje odgovor nad kojim se treba zamisliti.
I Ivan Krstitelj kojega je Isus proglasio najvećim, nije htio i Isusa krstiti krštenjem obraćenja dok nije razumio Isusov zahtjev. DM

Krštenje Isusovo je objavljenje Isusovo po sv. Marku. Božićni su blagdani pokazali Isusovu ljudskost i božanstvenost. Rođen je kao svako dijete, čak odmah s izvjesnim otporom svijeta prema njemu.
Očito Marko piše o Isusu poslije cijelog njegovog života. Njemu je odmah na početku pisanja jasno tko je Isus - Sin Božji je očit već pri porođenju. Međutim, Isusovo očitovanje imalo je također svoj 'rast'. Otvarao se u svojemu subjektu kao što se otvara cvijet. Svaki njegov čin govorio je njegovu izuzetost od svijeta i njegovu prisutnost u svijetu.
Duh Božji je onaj koji je potpuno očitovao Isusa kao Sina Božjega. Dapače, cijela je Isusova veličina u njegovom Duhu. Preporođenje u duhu je čovjekovo pročišćenje, postavljanje novoga duhovnog kriterija življenja. Dok god ostanemo na kriteriju 'tijela' uvijek ćemo imati i problematiku i teret tijela. Potrebno je da u nama progovori Duh, da budemo kršteni u Duhu.
Tada čovjek postaje novo biće, postaje sin zemlje i neba. S krštenjem Duha svetoga čovjek 'Adam' postaje 'Isus'. S krštenjem se uzdiže čovjek iznad razine 'prirode', ulazi u kulturu duha. A to je ono što čovjeka karakterizira kao čovjeka. Svako ljudsko biće još se nije porodilo u čovjeka. Neki se nikada, izgleda, ne porode u čovjeka.
Potreban je drugo rađanje u duhu i time se čovjeku mijenja cijeli njegov finalitet, a to znači djelovanje i življenje. On se počinje vrednovati prema drugom cilju. Krštenjem se čovjek otvara božanskom, Transcendenciji. Čovjek se otvara da se u njemu Bog 'porodi', da postane Isus. Isus s krštenjem postaje Krist (= Pomazanik - Mesija).
Krštenje je otvaranje prema Bogu. Starog čovjeka se nakalemljuje na Isusa i njegov Duh. Sva je Isusova veličina baš u njegovom Duhu. U njemu se otvoreno vidi Nebo. Novi čovjek je Isus. On je istinski čovjek i dolazi u ovaj svijet da mi postanemo Čovjek. Otvaranje Duhu Božjem je otvaranje apsolutnoj ljubavi ali i ljubavi u našem ljudskom tijelu.
Čovjek bez duha je čovjek determiniran, čovjek bez istinske ljubavi. Zato kad se otvorimo za ljubav otvaramo se i za druge ljude, otvaramo se za sve što oplemenjuje. Čovjek krštenjem otkriva svoju dušu (da je duhovno biće) i otkriva se Bogu koji je život njegova duha. Čovjek probuđen u duhu može vidjeti smisao svoga življenja, svojeg predanja – on s ljubavlju sve gleda i sve mu daje smisao.
Čovjek probuđenog i primljenog Duha biva drukčiji čovjek, zapravo biva drugi čovjek. I Isus se očitovao drukčiji – Krist - božanski – poslije svojeg krštenja. Krštenje je faktično poziv Duha svetoga da siđe u osobu i da se u njoj nastani. Čovjek s krštenjem (tako bi barem proizlazilo iz sadržaja krštenja) postaje pitomiji. Napušta divljinu (starog čovjeka – Adama) i prihvaća (njega prožima) milina (Novi Adam).
Na svakoga od nas je zazvan Duh sveti. On je ljubav Božja koja se nudi svakom čovjeku. Ali mi možemo postaviti također barijeru da se u nama ne nastani, odnosno da iz nas ne progovori. Po Bogu smo pozvani da budemo otvoreni Dobroti i Ljubavi. Krštenje u vodi je pripravno krštenje za Duha svetoga.
On je taj koji nas čini sinovima Božjim, ali nas i šalje u svijet da djelujemo (da ljubimo) kao sinovi Božji. Pošten i skroman život (život u ljubavi i bez sebičnosti) najbolja je priprava i otvaranje da Bog u svakoga od nas pošalje svog Duha prosvjetitelja. Naš će se život tada preobraziti i nama će sve sijevnuti drugom ljepotom bez napasti i zavođenja.
Sve će nam postati putokaz prema Bogu koji nas je porodio i u kojega se povraćamo. Krštenje Isusovo, pa i naše krštenje otvara nas Ljubavi i stavlja u ljubav. S njime postajemo ispovjedaoci Ljubavi, sljedbenici Ljubavi, praktikanti Ljubavi.
Nebo i danas je prema nama otvoreno i poručuje nam da smo ljubljeni sinovi Božji. A to hoće reći da smo božanska vrijednost na zemlji. Da, čovjek je nešto posebno u kozmosu!
Marjan Jurčević

Krštenje Gospodinovo godine B
(Mk 1,7-11) Popričesna meditacija
Isus dolazi na Jordan, rijeku koja dijeli pustinju od Obećane zemlje, ondje gdje je oslobođeni narod uveden u zemlju obećanja.
Pri svakom krštenju djeteta ponavlja se isti prizor i čuje isti glas - za tjelesna osjetila na nevidljiv način - koji je govorio Isusu pri njegovom krštenju: “Ti si sin moj, Ljubljeni! U tebi mi sva milina!” To bi se još moglo izreći kao: “Ti si moj ponos, ti si moja radost!” Na svakom našem krštenju, koje – možda - premalo ozbiljno shvaćamo, Bog je i nama rekao: “Ti si moje ljubljeno dijete, ti si moja radost, moja ljubav!”
To je rečeno i meni. Ja sam dijete Božje ljubljeno, subaštinik neba.
Neka me te riječi uvjeravaju da je ova zemlja ljepša jer ja postojim, da je nebo ljepše jer sam za nebo određen. I daj da, po čudesnom obraćenju moga srca, ja doprinosim svijetu pravde i ljubavi.
Priredio: Dario Miletić

Čestitka fra Ilije Barišić,
misionara
Katungo i Mumbere čestitaju Božić i Novu 2012
Izlazim iz sobe za posjete, idem hodnikom i još se smijem,
pa kako i nebih. Katungo je drugi osnovne, a Mumbere četvrti srednje.
Došli sa bakom i donijeli zahvalne darove.
Katungo donio lijepog kestenjastog Miša, a Mumbere crvenog pijevca.
(NB.Ime Katungo znači Najmanji ili Zadnji; a Mumbere znači-Prvorođenac!)
Posve spontano, ozbiljno i odvažno, mali Katungo, gledajući brata, pita Fratra:
'Padri (oče), recite Vi meni tko je Malom Isusu bliži i sličniji:
Mumbere(=Prvorođenac) ili Katungo(= Najmanji)?'
Haa...haa..smijem se ali produžavam dah da nađem odgovor...
Tko je Malom Isusu bliži i sličniji??...
Pa ti i Mumbere ste braća, vi se najbolje poznate,velim mu ...
Daj ti meni reci tko je od vas dvoice bliži i sličniji Malom Isusu...
A mali Katungo kao da je imao odgovor već spreman:
'Mumbere je bliži Malom Isusu jer je Prvorođenac i već se Pričešćuje, ali
Katungo mu je sličniji jer Mali Isus voli najmanje i sa najmanjima se poistovjećuje!'
Baka ga okuraži... Mene razveseli, velim: Bravo Katungo, zaslužuješ božićnu nagradu!'
Tko otkrije Veličinu Malenih, taj je najbliži Prvorođencu!
Katungo i Mumbere čestitaju Božić, pozdravljaju svoju braću i sestre – svu djecu i mlade, svoje nove roditelje – sve Kume i Kumove koji, svojim činom kumstva pokazuju
da Utjelovljena Ljubav zaista nema granica. (Nastavak na zadnjoj stranici)

SATNICA * OBAVIJESTI * SATNICA * OBAVIJESTI * SATNICA
Sveta ispovijed radnim danom od 8 do 9 i od 17,30 do 18,30 sati
Nedjeljom i blagdanom prije sv. Mise.

Nedjelja 8. I. 2012. KRŠTENJE GOSPODINOVO
Ponedjeljak 9. I. Julijan, Živko
Utorak 10. I. Agaton, Dobroslav — molitva sv. Anti . Svakog utorka u našoj crkvi je molitva naših svećenika i vjernika: KRUNICOM ZA PRAVDU u 18,30 sati.
Srijeda 11. I. Honorat, Neven
Četvrtak 12. I. Ernest, Tatjana
Petak 13. I. Hilarije, Veronika
Subota 14. I. Feliks, Srećko
Nedjelja 15. I. 2012. II NKG. SVETA STOŠIJA ZAŠTITNICA ZADARSKE NADB. MISE SU U Katedrali 7, 8, 9 i 11 sati predvodi Nadbiskup a u 18 sati navečer predvodi mon. Antun Škvorčević. Večernja je 14. I. u 18 sati.
NEDJELJNE SU MISE u 8,30 u 10 i u 19 sati
Svaki dan je misa u 7 i u 19 sati.
Služba časova (časoslov): svagdanom u sv. Misi,
nedjeljom i svetkovinama Večernja u 18,30 sati.
Prve nedjelje u mjesecu sastanak s FSR-om sat vremena prije večernje mise.
Euharistijsko klanjanje: u petak poslije Mise .
KRUNUCA svaki dan u 18,30 sati

(nastavak sa str. 3)
Isus je Prvorođenac – Mumbere, ali Isus je postao Malen – Katungo jer voli svu djecu i svim ljudima daje mogućnost da po Njemu postanu Djeca Božja.
'Dobro vam došao Božić i Sveto Porođenje Isusovo!' Sretna i blagoslovljena 2012! Katungo, Mumbere i Fra Ilija – Katungo
****************************************
U ime svih naših učenika, đaka i studenata, svim Kumama i Kumovima;
U ime svih nahranjenih i odjevenih, njegovanih i utješenih;
svim Dobročiniteljima i
Prijateljima Isusove najmanje braće, SRETAN BOŽIĆ,
OBILJE MIRA I BOŽJEG BLAGOSLOVA U NOVOJ 2012, ŽELI SVIMA
odani i zahvalni Fra Ilija Barišić, ofm misionar

Posebno preporučamo pogledajte nedjeljna i blagdanska čitanja u PPT i PPS prezentacijama.
www.svetifrane.org (stranica našeg samostana sv. Frane u Zadru)
www.mali-brat.com (stranica naših mladih sv. Frane Zadar)
www.ofm-sv-jeronim.hr (stranica naše Provincije sv. Jeronima Zadar)
www.svetinikola.hr (stranica župe sv. Nikole Tavelića u Rijeci)